|  |
| --- |
| **Medicininės organų atvaizdavimo (magnetinio rezonanso, kompiuterinės tomografijos ir akių tyrimų) paslaugos (PPR-1075)** |

* 1. Tiekėjas įsipareigoja paslaugas (MRT, KT ir akių tyrimus) teikti vadovaujantis Lietuvos Respublikoje galiojančiomis metodikomis ir teisės aktų nustatyta tvarka.
  2. Perkančiosios organizacijos MRT, KT ir akių tyrimų paslaugų (toliau – paslaugos) kiekis yra preliminarus. Perkančioji organizacija paslaugas pirkimo sutarties galiojimo metu planuoja pirkti pagal atskirus užsakymus, atsižvelgdama į perkančiosios organizacijos poreikį, kuris priklauso nuo aplinkybių, neprognozuojamų pirkimo metu (perkamų paslaugų kiekis priklauso nuo pirkimo sutarties vykdymo metu iškylančio poreikio, keičiantis gydymo įstaigos poreikiams, pacientų skaičiui).
  3. Paslaugos teikiamos perkančiosios organizacijos siunčiamiems visiems stacionare gydomiems pacientams ir ambulatoriniams tik vidaus tarnybos sistemos pareigūnams, kuriems atliekamas privalomasis periodinis sveikatos patikrinimas arba specializuotoji medicininė ekspertizė ir turintiems užpildytą formą Nr. 027/a Medicinos dokumentų išrašą/siuntimą arba laisvos formos siuntimą.
  4. Tyrimų atlikimo paslaugos suteikiamos Vilniaus miesto teritorijoje.
  5. Perkamos tyrimų paslaugos: 1 pirkimo objekto dalis (toliau – 1 POD) - magnetinio rezonanso tomografijos tyrimų atlikimo ir aprašymo paslaugos, 2 POD - kompiuterinės tomografijos tyrimų atlikimo ir aprašymo paslaugos ir 3 POD - akių tyrimų atlikimo ir aprašymo paslaugos.
  6. Paslaugų teikimo terminas: 24 mėnesiai nuo Sutarties įsigaliojimo dienos.
  7. Tiekėjas įsipareigoja priimti Perkančiosios organizacijos siunčiamus pacientus ir atlikti reikalingus tyrimus ir pateikti gydytojo radiologo ar gydytojo oftalmologo tyrimo rezultatų aprašymus kaip įmanoma greičiau, bet ne vėliau kaip per tiekėjo pasiūlyme nurodytą terminą nuo paciento registravimo momento.
  8. Tiekėjas nurodo Registratūros telefono numerį arba elektroninį paštą, kuriuo užtikrinama paciento registracija tyrimų atlikimui.
  9. Tiekėjas yra atsakingas už paciento sveikatos būklę tyrimo metu. Tiekėjui atsisakius atlikti tyrimą dėl paciento sveikatos būklės, tiekėjas turi pateikti perkančiajai organizacijai pagrįstą paaiškinimą.
  10. Tiekėjas įsipareigoja į tiekėjo patalpas atvykusius perkančiosios organizacijos atstovus supažindinti su galimais su tyrimo atlikimu susijusiais rizikos veiksniais.
  11. Stacionaro skubius pacientus perkančioji organizacija į tyrimų atlikimo vietą Vilniaus mieste pristato savo transportu.
  12. Perkančioji organizacija privalo užtikrinti nuolatinę (tiek atvykstant tirtis, tiek Tyrimų metu ir po jų) Paciento palydą ir pagalbą jam (įskaitant nuolatinį būklės stebėjimą, pirmosios pagalbos teikimą, kitų būtinų asmens sveikatos priežiūros paslaugų teikimą, pagalbą Pacientui lipant/jį keliant ant/nuo procedūrų stalo ir pan.), jei Pacientas priskirtinas bent vienai iš toliau nurodytų grupių:
      1. Pacientas priskirtinas sunkių ligonių kategorijai;
      2. Pacientui teikiama būtinoji medicinos pagalba;
      3. Pacientas nejudantis (dalinai nejudantis);

1.12.4. Pacientas visiškai ar iš dalies negali suprasti visų ar dalies savo veiksmų reikšmės ar jų valdyti;

1.12.5. Pacientas nesąmoningas;

* + 1. Pacientas serga ar galimai serga užkrečiama liga (užkrečiamomis ligomis) (esant perkančiosios organizacijos prašymui).

Jei Pacientas priklauso bet kuriai aukščiau nurodytai grupei, apie tai perkančioji organizacija turi informuoti registracijos metu. Be to, perkančioji organizacija turi užtikrinti, kad Pacientas į Tyrimo atlikimo vietą atvyktų ne anksčiau kaip likus 10 minučių iki paskirto Tyrimo laiko, o atlikus Tyrimą nedelsiant, bet ne vėliau kaip per 5 minutes po Tyrimo pabaigos, išvyktų.

* 1. Tiekėjas įsipareigoja leisti perkančiosios organizacijos atstovams užtikrinti bendrosios nejautros ir gyvybinių funkcijų palaikymą stacionare gydomiems pacientams, kuriems paslaugų teikimo metu tokia procedūra reikalinga. Apie tai perkančioji organizacija informuoja Tiekėją iš anksto. Bendrosios nejautros ir gyvybinių funkcijų palaikymą perkančiosios organizacijos atstovai organizuoja ir teikia savo jėgomis.
  2. Tyrimų atsakymai elektroninėje formoje gali būti siunčiami perkančiajai organizacijai el. paštu, tačiau tokiu atveju atsakymai užšifruojami. Tyrimo aprašymas turi būti įkeltas į SVEIDRĄ.

1.15. Tiekėjas privalo užtikrinti tyrimų aprašymų įkėlimą į ESI (elektroninėje sveikatos istorijoje).

1.16. Tiekėjas atsako už teikiamų paslaugų kokybę. Tiekėjas privalo užtikrinti atitiktį Įsakymo bei Lietuvos Respublikos sveikatos apsaugos ministro 2004 m. gegužės 14 d. įsakyme Nr. V-364 „Dėl licencijuojamų asmens sveikatos priežiūros paslaugų sąrašų patvirtinimo“ nustatytiems kriterijams.

**Specifinės sąlygos taikomos tik 1-2 pirkimo objekto dalyse:**

2.1.Teikiamų paslaugų kokybė 1-2 pirkimo objekto dalyse turi atitikti Lietuvos Respublikos sveikatos apsaugos ministro 2012 m. spalio 19 d. įsakyme Nr. V-944, 2017 m. liepos 20 d. įsakyme V-890 „Dėl Teleradiologijos paslaugų teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašo patvirtinimo“ (toliau – Įsakymas) bei kituose teisės aktuose nustatytus reikalavimus.

2.2. Tiekėjas turi pateikti atliktų tyrimų – Magnetinio rezonanso tomografijos ir kompiuterinės tomografijos – gydytojo radiologo aprašymus.

2.3. Paciento pageidavimu, jeigu jis nori turėti radiologinį vaizdą, pats susimoka Tiekėjui, ir jam Tiekėjas į USB laikmeną įrašo magnetinio rezonanso ar kompiuterinės tomografijos tyrimo vaizdą.

2.4. Tiekėjas privalo užtikrinti perduotų radiologinių vaizdų konfidencialumą įstatymų numatyta tvarka. Perduoti radiologiniai vaizdai gali būti naudojami tik jų aprašymui, joks kitas jų panaudojimas ar perdavimas tretiesiems asmenims be raštiško paciento sutikimo yra neteisėtas. Lietuvos Respublikos įstatymų numatyta tvarka radiologinių vaizdų ir aprašymų kopijos gali būti perduodamos tik teisėsaugos institucijoms pagal raštišką teisėtą jų reikalavimą. Šis konfidencialumo įsipareigojimas galioja neterminuotai, t. y. ir pasibaigus Sutarčiai.